User talk:Abd Ahmadzai/sandbox

خبرونه

"د افغان نه ختمېدونکې جگړې بيه ماشومان پرې کوي"
فارین پاليسي مجلې "د افغان نه ختمېدونکې جگړې بيه ماشومان پرې کوي" تر سرليک لاندې يو مطلب خپور کړى او وايي جگړې په افغانستان کې هغه بنسټونه ويجاړ کړي چې د ماشومانو ملاتړ لپاره دي. مجلې د يونېسف رپوټ ته چې په روانه مياشت کې خپور شوى اشاره کوي او وايي څه د پاسه ٣.٥ ميليون ماشومانو چې عمرونه يې د ٧ او ١٧ کلونو ترمنځ دي ښوونځي ته نشي تللى. د مجلې په وينا څه د پاسه دوه ميليون افغان ماشومان په يوۀ ډول درانه کارونو بوخت دي چې روغتيا ته يې زيان اړوي.مجله وايي په حقيقت کې د ماشومانو نسلونو د افغان جگړې بيه پرې کړې چې له ١٩٧٠ کلونو روانه ده. نیویارک ټایمز ورځپاڼه: نيويارک ټايمز ورځپاڼې د افغان ولسمشر محمد اشرف غني يو ليکنه خپره کړې چې وايي چمتو دى په هر ځي کې طالبانو سره خبرې اترې وکړي. افغان ولسمشر ليکلي د افغانستان د شاو خوا ٣٣ ميليون وگړو نيمايي ځوانان دي او ښايي په خپل هېواد کې يې تر اوسه يوه ورځ هم سوله نه وي ليدلې او ٣٨ کلونو لپاره په هېواد کې سوله موږ لپاره يو خوب دى او راتلو لپاره يې دعا کوو. افغان ولسمشر په ليکنه کې د اختر په ورځو کې شوي اوربند ته اشاره کوي او وايي خلکو د سولې خوند وليد. افغان ولسمشر ليکي د ولسمشر په توگه دا پرېکړه ورته سخته وه چې له خلکو يې وغوښتل په دغه زړوره تجربه کې ورسره يو ځاى شي او د حالاتو د څارونکو او شنونکو عمومي باور رد کړي چې په وينا يې اوربند د ټولو انگېرنو خلاف د افغانانو څېرکتيا ثابته کړه. ښاغلي غني ليکلي کورنيو او نړيوالو څارونکو استدلال کاوۀ چې څلور لسيزې جگړې افغانستان دومره سره ويشلى چې د يوۀ بل منل او پخلاينه به دېره سخته وي. خو د هېواد په لر و بر کې پراخې لمانځنې د افغانان ملي هويت پياوړتيا څرگنده کړه. افغان ولسمشر د خپلې ليکنې په پاى کې هيله څرگنده کړې چې طالبان د افغانانو غوښتنې ته درناوى وکړي د سولې وړانديز ته مثبت ځواب ووايي. برتانوۍ گارډين ورځپاڼه: برتانوۍ گارډين ورځپاڼې بيا په رام الله د برتانيا د وليعهد د زوى شهزاده ويليم او د فلسطين د کورواکې ادارې د مشر محمود عباس د کتنې يو انځور خپور کړى او د هغه په وينا يې ليکلي چې فلسطينيان نه دي هېر شوي. گارډين ويلي دا لومړى ځل دى چې د برتانيا د سلطنتي کورنۍ يو غړى د فلسطيني نيولو شويو سيمو کتنه کوي. محمود عباس ويلي هيلمن دى چې د شهزاده ويليم په راتلونکي سفر کې هغه د فلسطينيانو په ټاټوبي کې د يو خپلواک دولت د جوړېدو شاهد وي. Abd Ahmadzai (talk) 11:22, 28 June 2018 (UTC)

ټاکنو کمېسیون د احتمالي کاندیدانو لومړنی نوملړ اعلانوي
د افغانستان ټاکنو خپلواک کمېسیون وايي ولسي جرګې ته د احتمالي کاندیدانو لومړنی نوملړ اعلانوي. دغه نوملړ باید پرون اعلان شوی وای، خو چارواکي وايي د اسنادو رسېدو کې ځنډ راغلی و.

کمېسیون چارواکو اړوند غونډې ته د مدني ټولنې استازي او د افغانستان ټاکنو څارونکي هم وربللي وو.

بل لور ته پر ټاکنو د څار بنسټونه وايي، د ټاکنو قانون له مخې د ولسې جرګې د احتمالي نوماندانو د اسنادو د ارزونې ټولې غونډې باید علني تر سره شوي وای.

په افغانستان کې د ازادو ټاکنو او روڼتیا د څار بنسټ اجرائیوي مشر حبیب الرحمن ننګ وایې، د ټاکنو کمېسیون ولسې جرګې ته د احتمالي نوماندانو د اسنادو ارزونې وروستۍ غونډې هم سمبولیکه بڼه درلوده. د ټاکنو کمېسیون د شمېرو له مخې، د ولسې جرګې ټاکنو لپاره ۲۴۷۱ کسانو ځانونه کاندید کړي، چې ۳۳ سلنه یې ښځې دي او د ولسوالیو شوراګانو ته ۳۷۳۱ کسان کاندید دي چې يواځې ۲۷۱ یې ښځې دي. Abd Ahmadzai (talk) 17:14, 28 June 2018 (UTC)

امستردام لومړنۍ ښځينه ښارواله غوره کړه
د هالند د امستردام ښار پخوانۍ سیاسي مشره فیمکې هالسیما د ښاروالې په توګه غوره کړه چې دا به د ښار په تاریخ کې لومړنۍ ښارواله مېرمن وي. په داسې حال کې چې د هالند لویو ښارونو ښاروالې مېرمنې لرلې، خو پلازمینې امستردام او روتر دام تر اوسه ښځينه ښارواله نه لرله. د ۵۲ کلنې هالسیما ټاکنه باید د حکومت او پاچا له خوا ومنله شي خو دا تشریفات دي. نوموړې په ۲۰۱۱م کال کې له سیاسته لاس پر سر شوه او اوس به د پخواني ښاروال ایبیرهارد وان دېر لان ځای ناستې وي چې تېر کال مړ شو. د مېرمن هالسیما ټاکنه تر هغه وروسته کېږي چې د امستردام ۴۵ وتلو مېرمنو د یوه پرانستي لیک له لارې احتجاج وکړ او ویې غوښتل چې د امستردام ښارواله مېرمن وټاکله شي. مېرمنو په دې لیک کې ټینګار کړی و چې د یوه زغمناک، مترقي، او د جنسي پلوه برابر ښار لپاره د مېرمنې ښاروالې لرل خورا اړین دي. له امریکا وروسته هالنډ افغان روباټګرو نجونو ته مډال ور کړ ترکیه: انقرې ته د هالنډ سفیر نه پرېږدو له ډېرې مودې راهیسې د ښځینه ښاروالې د ټاکلو په اړه خبرې کېدې، شکایتونه به کېدل خو چې د ښاروالۍ ټاکنو وخت به راورسېد، نو دوی به ویل د ښاروالۍ د مشرتابه لپاره یې مناسبه مېرمن و نه موندله. د فیمکي هالسیما نومونې ته ټولو هرکلی نه دی ویلی. منتقدین وایي، هغه پوره اداري تجربه نه لري او ۷۴۰۰ کسانو د هغې پر ضد لاسلیکونه کړي دي. هغوی وایی: تاسې د زرغون ګوند داسې سیاستواله ښارواله غواړئ چې یوازې ستاسې د ښار لپاره که د ځمکې ټولې کرې لپاره کار وکړي؟  د چارشنبې پر ورځ د هالند پارلمان درې پر څلور برخې غړو داسې نوي قانون ته رایه ورکړه چې شین کوریز ګازونه تر ۲۰۳۰م کال پورې په سلو کې ۴۹ او تر ۲۰۵۰م پورې تر ۹۵سلنې راکموي. Abd Ahmadzai (talk) 17:35, 28 June 2018 (UTC)